સતત કલાકો સુધી ભણતી વખતે સમાયંતરે વચ્ચે-વચ્ચે બ્રેક લેતા રહેવું. બ્રેક ૫ મિનીટથી વધુનો ન હોવો જોઈએ. કોઈ શોખ કાયમ રાખવો અને થોડો સમય તેમાં વ્યતીત કરવો. જેથી રીફ્રેશ થવાશે. અભ્યાસ દરમિયાન મલ્ટીટાસ્કીંગ ન બનવું તેનાથી એનર્જી એક જગ્યાએ કેન્દ્રિત ન થતાં સ્મરણશક્તિ પર અસર પડશે. ઘરનું વાતાવરણ પણ યુધ્ધની તૈયારીઓ થતું હોય એવું કે કર્ફ્યુ લાગ્યો હોય એવું ન હોવું જોઈએ. જીવનના દરેક તબક્કે અમે તારી સાથે છીએ. વાલીઓ દ્વારા કહેવાયેલું આ વાક્ય સંતાન માટે હકારાત્મક ઉર્જા આપવાનું કામ કરશે. પરીક્ષા હોય કે ન હોય ઘરનું વાતાવરણ શાંત અને આનંદિત જ હોવું જોઈએ.